OpenLLM-France/wikimedia huggingface dataset:
# Valde-Ucieza

Valde-Ucieza és un municipi de la província de Palència a la comunitat autònoma de Castella i Lleó (Espanya). Comprèn les pedanies de Miñanes, Villamorco i Villasabariego de Ucieza.

## Demografia

Evolució demogràfica :
| 1991 | 1996 | 2001 | 2004 |
| 163 | 139 | 116 | 117 |
# Une mésaventure de Shylock

Le Miroir de Venise o Une mésaventure de Shylock és un curtmetratge mut francès del 1905 dirigit per Georges Méliès.
El personatge principal, escrit constantment "Schylock" als materials de Méliès, es va inspirar en Shylock d' El mercader de Venècia de William Shakespeare.Judith Buchanan, experta en cinema Shakespeare, conclou que la pel·lícula era "probablement només lleugerament shakespeariana".
Va ser venut per la Star Film Company de Méliès i està numerat del 699 al 701 als seus catàlegs, on era anunciat com une mésaventure de Schylock. Actualment es presumeix perduda.

## Referències

* 1 2 Malthête, Jacques & Mannoni, Laurent (2008), L'oeuvre de Georges Méliès, Paris: Éditions de La Martinière, p. 349, ISBN 9782732437323
* 1 2 Malthête & Mannoni 2008, p. 178
* ↑ Buchanan, Judith (2011), "Shakespeare and Silent Film", in Burnett, Mark Thornton; Streete, Adrian & Wray, Ramona, The Edinburgh Companion to Shakespeare and the Arts, Edinburgh: Edinburgh University Press, pàg. 467–483 (here 471)

## Enllaços externs

* Une mésaventure de Shylock a Internet Movie Database (anglès)
# VRS

VRS té els següents significats:
* Exèrcit de la República Srpska (del seu nom en serbi Vojska Republike Srpske), exèrcit de la República Srpska durant la guerra de Bòsnia
* Regió Verband de Stuttgart (del seu nom en alemany Verband Region Stuttgart), organització política i administrativa de la Regió de Stuttgart, a Alemanya
* Verkehrsverbund Rhein-Sieg, associació del transport públic del Rin del Nord-Westfàlia, a Alemanya
* Cappra VRS (de l'acrònim de Vehkonen Replica Still-better), model de la motocicleta Montesa Cappra
* Octavia vRS (de l'acrònim de Victoria Rally Sport), model de l'automòbil Škoda Octavia
* Vade retro Satanas, locució llatina emprada per a refusar
* Virus respiratori sincicial, virus que causa infeccions a les vies respiratòries
* Reconeixement de la parla (del seu nom en anglès Voice Recognition Software), programari orientat al reconeixement del llenguatge oral
# VSC

VSC (o V.S.C.) fou una marca valenciana de velomotors, fabricats durant la primera meitat dels anys 50 a Alacant per l'empresa del ram de l'automòbil Vañó Sánchez y Cía. Els VSC duien motors de procedències diverses, destacant-ne els Cucciolo de Ducati.

## Referències

* 1 2 Herreros, Francisco; Aznar, José Luis. «Relación de las principales marcas». A: Historia del motociclismo en España (en castellà). Barcelona: RACC, 1998, p. 319. ISBN 84-920886-5-6. «[..]equipado con motores foráneos, entre los que destacaba el Cucciolo.»
* ↑ «Motos nacidas en la Comunitat» (en castellà). lasprovincias.es. Las Provincias, 30-05-2015. [Consulta: 20 març 2024].
# VRN

VRN té els següents significats:
* Verkehrsverbund Rhein-Neckar, empresa de transport públic que opera al sud-oest d'Alemanya
* Matrícula (del seu nom en anglès Vehicle Registration Number), combinació de dígits que identifica un vehicle
* Valor de referència del nutrient, informació sobre la necessitat diària d'un nutrient
* Vrn també és l'abreviatura de la varennesita, mineral de la classe dels silicats
# Cant fúnebre

Un cant fúnebre és la cançó o melodia que acompanya els actes d'enterrament o d'un funeral i que serveix per expressar el dolor dels que queden vius. Es pot considerar doncs una elegia musicada, una marxa fúnebre amb lletra o la cançó apropiada per al rèquiem. Determinades cançons no pensades específicament per ser cants fúnebres poden usar-se amb idèntica funció, usualment per la significació que tenien per al mort o per la tristesa que transmeten.

## Cants fúnebres cèlebres

* Dies irae
* Un Rèquiem alemany
* O Death!
* Rèquiem (Mozart)
# Boscarla de les Seychelles

La boscarla de les Seychelles (Acrocephalus sechellensis) és una espècie d'ocell de la família dels acrocefàlids (Acrocephalidae) que habita petits illots de les Seychelles.

## Referències

* ↑ «Boscarla de les Seychelles». Cercaterm. TERMCAT, Centre de Terminologia. Rev. 20/05/2013 (català)
# Boscarla de les Marqueses meridionals

La boscarla de les Marqueses meridionals (Acrocephalus mendanae) és una espècie d'ocell de la família dels acrocefàlids (Acrocephalidae) que habita garrigues, i boscos de les illes Marqueses meridionals.

## Referències

* ↑ «Boscarla de les Marqueses meridionals». Cercaterm. TERMCAT, Centre de Terminologia. Rev 20/02/2021(català)
# Cal Jepus

Cal Jepus és una casa d'Igualada (Anoia) protegida com a bé cultural d'interès local.

## Descripció

És un edifici modernista construït amb pedra. El més remarcable és la decoració que, en relleus de pedra de temàtica floral, s'insereix pels diferents racons de la façana creant un ritme compositiu força dinàmic animat per les balconades de ferro forjat que juguen seguint una línia sinuosa. Destaquen també les dues làmpades que pengen de la primera planta i que són originals de l'època de la construcció de l'edifici.

## Història

El promotor de l'obra fou Josep Sabaté Tarafa, rellotger.

## Referències

* 1 2 «Cal Jepus». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2020].
# Vestida de azul

Vestida de azul és una pel·lícula documental espanyola de 1983, produïda i dirigida per Antonio Giménez-Rico.
Fou estrenada al Festival Internacional de Cinema de Sant Sebastià el 6 de setembre de 1983.

## Argument

La pel·lícula comença durant una redada policial d'unes transsexuals que estan exercint la prostitució. La imatge es congela i apareixen uns rètols que adverteixen de la veracitat de la història i dels personatges que hi apareixen. Durant els crèdits, les sis protagonistes es presenten mentre prenen un aperitiu al Palau de Cristall del Retiro, a Madrid. A partir d'aquí, comença el relat de les seves vides.
La Loren, la més gran, va estar tancada a la Presó de Carabanchel. A més, ens explica com de malament ho va passar durant el servei militar, a través d'una graciosa anècdota. La Renée Amor és perruquera i la seva família encara no sap de la seva vida com a dona. La Nacha es dedica al món de la prostitució. L'Eva és artista, fa strip-tease integral i playbacks de la Lina Morgan. La Tamara és gitana i va ser maltractada per la seva família per la seva condició, tot i que ara és feliç. També es dedica al món de l'espectacle ballant com a Lola Flores i Isabel Pantoja. Per acabar, la Josette, que també és artista i, potser, el cas més peculiar, ja que a més de tenir una germana en la seva mateixa situació, l'Eva Welch, va arribar a casar-se tot i conèixer la seva identitat de gènere i la seva orientació sexual. Al llarg de la pel·lícula, fins i tot, assistirem a com la seva ex-dona, casada novament i mare d'un nen, li retreu la seva covardia i engany.

## Llibre

La periodista Valeria Vegas va fer un estudi de la pel·lícula i de la situació de la transsexualitat a Espanya durant els anys de la Transició titulat Vestidas de azul. Análisis social y cinematográfico de la mujer transexual en los años de la transición española, publicat el 2019 per l'editorial Dos Bigotes.

## Repartiment

| Actor/Actriu | Personatge |
| Lorenzo Arana | Lorenzo Arana |
| Renée Amor | Renée Amor |
| José Antonio Sánchez | José Antonio Sánchez |
| Francisco Pérez Cobos | Francisco Pérez Cobos |
| Javier Burgos | Javier Burgos |
| Arturo González | Arturo González |
| José Ruiz Orejón | José Ruiz Orejón |
| Juan Muñoz Santiago | Juan Muñoz Santiago |
| Miguel Domínguez Fidalgo | Miguel Domínguez Fidalgo (Porter majordom de l'Ajuntament d'Alcobendas) |
| Carlos Picasa | Carlos Picasa |
| Pedro Basanta | Client |

## Referències

* ↑ ««Vestidas de azul», la realidad de las mujeres trans hace 35 años». S Moda, 30-03-2019 [Consulta: 2 setembre 2023].
# Climax Springs

Climax Springs és una població dels Estats Units a l'estat de Missouri. Segons el cens del 2000 tenia 80 habitants.

## Demografia

Segons el cens del 2000, Climax Springs tenia 80 habitants, 37 habitatges, i 19 famílies. La densitat de població era de 114,4 habitants per km².
Dels 37 habitatges en un 32,4% hi vivien nens de menys de 18 anys, en un 37,8% hi vivien parelles casades, en un 10,8% dones solteres, i en un 48,6% no eren unitats familiars. En el 40,5% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,95.
Per edats la població es repartia de la següent manera: un 23,8% tenia menys de 18 anys, un 10% entre 18 i 24, un 30% entre 25 i 44, un 22,5% de 45 a 60 i un 13,8% 65 anys o més.
L'edat mediana era de 38 anys. Per cada 100 dones de 18 o més anys hi havia 110,3 homes.
La renda mediana per habitatge era de 30.000 $ i la renda mediana per família de 43.750 $. Els homes tenien una renda mediana de 21.875 $ mentre que les dones 18.125 $. La renda per capita de la població era de 13.620 $. Cap de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Climax Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Climax Springs». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Comtat de Cook (Illinois)

El comtat de Cook (en anglès: Cook County), fundat el 1831, és un dels 102 comtats de l'estat nord-americà d'Illinois. És el segon comtat més poblat dels Estats Units després del comtat de Los Angeles. L'any 2008, el comtat tenia 5.294.664 habitants i una densitat poblacional de 2.161 persones per km², albergant al 43.3% del total de la població de l'estat d'Illinois. La població del comtat de Cook és major que la de 29 estats i la població combinada dels set estats menys poblats. La seu del comtat és Chicago. El comtat rep el seu nom en honor de Daniel Pope Cook. El comtat es troba dins de l'àrea metropolitana de Chicago.

## Història

El comtat de Cook va ser creat el 15 de gener de 1831 del comtat de Putnam per una llei de la Legislatura Estatal d'Illinois. Va ser el 54è comtat establert a l'estat d'Illinois i va ser nomenat en honor de Daniel Pope Cook, un dels primers i importants polítics d'Illinois, que va exercir com a representant d'Illinois i el Fiscal General de l'Estat d'Illinois. Poc després, el 1839, es va formar el comtat de DuPage de parts del comtat de Cook.

## Referències

* ↑ «County Population Estimates». Arxivat de l'original el 2011-11-19. [Consulta: 17 gener 2017].
# Codi ATC L

Llista de substàncies farmacològiques i medicaments del grup terapèutic L dels codis ATC (Sistema de Classificació Química Anatomicoterapèutica), sobre els «agents antineoplàstics i immunomoduladors»:
L01 Agents antineoplàstics
    L01A Agents alquilants
       L01A A Anàlegs de la mostassa nitrogenada
       L01A B Alquilsulfonats
       L01A C Etilenimines
       L01A D Nitrosourees
       L01A G Epòxids
       L01A X Altres agents alquilants
    L01B Antimetabòlits
       L01B A Anàlegs de l'àcid fòlic
       L01B B Anàlegs de les purines
       L01B C Anàlegs de les pirimidines
    L01C Alcaloides de plantes i altres productes naturals
       L01C A Alcaloides de la Vinca i anàlegs
       L01C B Derivats de la podofilotoxina
       L01C C Derivats de la colquicina
       L01C D Taxans
    L01D Antibiòtics citotòxics i substàncies relacionades
       L01D A Actinomicines
       L01D B Antraciclines i substàncies relacionades
       L01D C Altres antibiòtics citotòxics
    L01X Altres agents antineoplàstics
       L01X A Composts del platí
       L01X B Metilhidrazines
       L01X C Anticossos monoclonals
       L01X D Agents usats en teràpia fotodinàmica
       L01X X Altres agents antineoplàstics
       L01X I Combinacions d'agents antineoplàstics
L02 Teràpia endocrina
    L02A Hormones i agents relacionats
       L02A A Estrògens
       L02A B Progestàgens
       L02A E Anàlegs de l'hormona alliberadora de gonadotrofines
       L02A X Altres hormones
    L02B Antagonistes d'hormones i agents relacionats
       L02B A Antiestrògens
       L02B B Antiandrògens
       L02B G Inhibidors enzimàtics
L03 Immunoestimulants
    L03A Citoquines i immunomoduladors
       L03A A Factors estimulants de colònies
       L03A B Interferones
       L03A C Interleucines
       L03A X Altres citoquines i immunomoduladores
L04 Agents immunosupressors
    L04A Agents immunosupressors
       L04A A Agents immunosupressors selectius
       L04A X Altres agents immunosupressors
# Codi ATC J01

El codi ATC J01, descrit com Antibacterians per a ús sistèmic, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup J01 és part del grup anatòmic J Antiinfecciosos en general per a ús sistèmic.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QJ01...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## J01A Tetraciclines

    J01A A Tetraciclines

## J01B Anfenicols

    J01B A Anfenicols

## J01C Antibacterians betalactàmics, penicil·lines

    J01C A Penicil·lines amb espectre ampliat
    J01C I Penicil·lines sensibles a la betalactamasa
    J01C F Penicil·lines resistents a la betalactamasa
    J01C G Inhibidors de la betalactamasa
    J01C R Combinacions de penicil·lines, incl. inhibidors de la betalactamasa

## J01D Altres antibacterians betalactàmics

    J01D A Cefalosporines i substàncies relacionades
    J01D F Monobactàmics
    J01D H Derivats del carbapenem

## J01E Sulfonamides i trimetoprima

    J01E A Trimetoprima i derivats
    J01E B Sulfonamides d'acció curta
    J01E C Sulfonamides d'acció intermèdia
    J01E D Sulfonamides d'acció llarga
    J01E I Combinacions de sulfonamides i trimetoprima, incl. derivats

## J01F Macròlids, lincosamides i estreptogramines

    J01F A Macròlids
    J01F F Lincosamides
    J01FG Estreptogramines

## J01G Aminoglicòsids antibacterians

    J01G A Estreptomicines
    J01G B Altres aminoglicòsids

## J01M Quinolones antibacterianes

    J01M A Fluoroquinolones
    J01M B Altres quinolones

## J01R Combinacions d'antibacterians

    J01R A Combinacions d'antibacterians

## J01X Altres antibacterians

    J01X A Glicopèptids antibacterians
    J01X B Polimixines
    J01X C Esteroides antibacterians
    J01X D Derivats imidazòlics
    J01X X Altres antibacterians

## Referències

* ↑ «ATC/DDD Index 2016: code J01». WHO Collaborating Centre for Drug Statistics Methodology.
* ↑ «ATCvet Index 2016: code QJ01». WHO Collaborating Centre for Drug Statistics Methodology.
# Companhia das Naus

La Companhia das Naus (en català “Companyia de les Naus”) va ser una associació mutualista portuguesa i de fins colones. Va ser creada l'any 1380 pel rei Ferran I de Portugal. El seu objectiu era expandir-se en els nous territoris descoberts pel Regne de Portugal. Era una espècie de companyia d'assegurances que proporcionava servei als navegants i propietaris dels vaixells. Tenia seus a Lisboa i Porto.

## Referències

* ↑ História de Portugal, 1 e 2 ciclos; Porto Editora

## Bibliografia

* Lopes, Fernão. Chronica de el-rei D. Fernando (vol. II) (en portuguès). Escriptorio, 147 - Rua dos Retrozeiros, Lisbon, 1380?-1460.
# Companies House

Companies House és el registre mercantil del Regne Unit i és una agència executiva i un fons comercial del Govern del Regne Unit. Té la seu central a Cardiff, Gal·les. Depèn del Departament de Negocis, Energia i Estratègia Industrial (BEIS) i també és membre del Public Data Group. Totes les formes de societats (segons el que permet la Llei de Societats del Regne Unit) s'incorporen i registren a Companies House i registren detalls específics segons ho exigeix l'actual Llei de Societats de 2006. Totes les societats de responsabilitat limitada registrades, incloses les filials, petites empreses i societats inactives, han de presentar els seus estats financers anuals a més dels comptes anuals de l'empresa, passant tots a ser registres públics. Només algunes societats no limitades registrades (que compleixen certes condicions) estan exemptes d'aquest requisit.
El Regne Unit compta amb un sistema de registre d'empreses des del 1844 i la regulació actual data del 2006.

## Referències

* ↑ «Companies House» (en inglés). gov.uk. [Consulta: 30 maig 2018].
# Cantó de Cartagena

El cantó de Cartagena fou un estat sobirà que va mantenir una independència real i bel·ligerant respecte de l'estat espanyol durant sis mesos de l'any 1873. Va sorgir com a enèrgic rebuig al règim unitari de la Primera República i a l'enviament de joves a les guerres colonials que mantenia Espanya, com la de Cuba de 1868.
El projecte federal dels republicans intransigents comprenia una idea d'Espanya federal articulada en 17 estats, Cuba i Puerto Rico inclosos, que va ser ràpidament rebutjada per la majoria unitària de la cambra. Aquest rebuig no va agradar gens al contingent de la Marina destacat a Cartagena, el qual es va acantonar proclamant la independència, encunyant moneda pròpia (el duro cantonal) i arribant fins i tot a plantejar-se futurs plans en l'educació que mai no es portarien a terme.
El líder del Cantó de Cartagena fou el murcià Antonete Gálvez, natural de Torreagüera, pedania de la ciutat de Múrcia, militar progressista d'origen humil, fundador del Partido Federal Murciano, que aleshores era diputat per la província de Múrcia. Els seus primers seguidors foren els veïns de Beniaján, Los Garres i Torreagüera (pobles de l'Horta de Múrcia). Pretenien la realització d'un cantó de municipis murcians i alacantins. Viles com Jumella, Beniaján o Ceutí van estar vivament implicades en la revolta cantonal. Altres líders cantonalistes foren Roque Barcia i el general Juan Contreras y San Román.
El Cantó disposava del seu propi diari, El Cantón Murciano tal com queda acreditat a les hemeroteques
Els cantonals, a fi d'estendre la revolució cantonal, van organitzar un exèrcit de terra, que va fer expedicions militars fins a Llorca, Múrcia i Hellín, Oriola i Torrevella, i la flota rebel també va fer algunes maniobres per la costa, fins a Almeria i Màlaga, d'una banda, i Alacant i València, de l'altra. Mentre el govern central anava sotmetent tots els focus de la revolució cantonalista, Cartagena resistia en solitari. Després de sis mesos de setge que va suposar la devastació de Cartagena (el 70% dels edificis havien estat destruïts o afectats greument), el general López Domínguez va assolir la rendició de la plaça, el 12 de gener de 1874, cosa que va suposar la condemna a mort dels revoltats o el seu exili, en general a Algèria.
Aquest fet històric ha motivat que alguns partits polítics exigeixin, sense èxit, la creació de la Província de Cartagena.
La història del setge i del final del cantó fou recollida per Ramón J. Sender a la seva novel·la Mr. Witt en el cantón i per Benito Pérez Galdós en l'episodi De Cartago a Sagunto, de la sèrie dels Episodios nacionales.

## Referències

* ↑ «El Cantón Murciano».
* ↑ Medioni, María-Alice, El Cantón de Cartagena, Siglo XXI, Madrid, 1979

## Vegeu també

* Cantonalisme
* Cantó d'Almansa
* Cantó de Cadis
* Cantó de Torrevella
* Cantó de València
* Cantó de Castelló
* Cantó d'Alacant
* Cartagenerisme
# Boscarla estriada

La boscarla estriada (Acrocephalus sorghophilus) és una espècie d'ocell de la família dels acrocefàlids (Acrocephalidae) que habita zones humides del nord-est de la Xina, passant l'hivern a punts molt concrets de les Filipines.

## Referències

* ↑ «Boscarla estriada». Cercaterm. TERMCAT, Centre de Terminologia. Rev 20/02/2021(català)
# Vila Baleira

Vila Baleira és l'única ciutat del municipi de l'illa de Porto Santo, a l'arxipèlag de Madeira i, per tant, acull la seu del seu consell municipal i també agrupa la majoria d'habitants de l'illa, que no arriben als 5.000, i de l'activitat comercial.
L'any 1996 va rebre la categoria de ciutat.
Es diu que Cristòfol Colom s'hi va estar un temps i es pot visitar la seva suposada casa, convertida en museu.
# Univers expandit

Pel que fa a Star Wars, l'univers expandit (UE), és una col·lecció d'orígens, materials, històries, etc. de l'univers de Star Wars que es deriven de novel·les, còmics, videojocs, sèries de televisió i altres mitjans (sense comptar amb les pel·lícules, les seves adaptacions escrites i radiofòniques). La major part de l'Univers expandit és considerat canònic per Lucasfilm, encara que és considerat per sota del cànon de les pel·lícules. Hi ha, però, material pertanyent a l'Univers expandit que no és considerat com a canònic, com la sèrie de còmics Infinities. La primera aventura real de l'Univers expandit aparèixer el 1978 amb el còmic Star Wars #7, quan Marvel Comics va més enllà d'Una nova esperança per explicar una original història sobre Han i Chewie escapant dels caça-recompenses. Durant el mateix any, la TV va fer el mateix, amb l'estranyament popular Star Wars Holiday Special, fent el seu debut el 17 de novembre de 1978, per mai més ser transmesa novament. L'Especial de Nadal va obrir terreny a portar els personatges de Star Wars al món de l'animació, preparant el camí per a dos sèries animades (Droids i Ewoks) el 1985. Una novel·la sense precedents, Splinter of the Mind's Eye, va aparèixer en 1978, i van començar a ser publicades tires còmiques originals als diaris dels Estats Units l'any següent. Guies i suplements per al joc de rol afegir petits detalls en començar 1987. Els videojocs van aparèixer més tard, sense afegir noves línies argumentals (si no es té en compte l'atracció de Disneyland, Star Tours) fins al videojoc de 1993 X-Wing: Space Combat Simulator en endavant.

## Cronologia de Star Wars

En la cronologia de la saga, es pren com a referència la destrucció del primer Estrella de la Mort en la Batalla de Yavin. Així, ABY es refereix a Abans de la Batalla de Yavin, i DBY, Després de la Batalla de Yavin. A les pel·lícules només es veu un indici de dues de les eres de la cronologia, però, tant aquestes com la resta estan àmpliament desenvolupades en l'Univers expandit:
* Era de l'Antiga República (25000 ABY - 1000 ABY)
* Era de l'Aixecament de l'Imperi (1000 ABY - 0 DBY)
* Era de la Rebel·lió (0 DBY - 5 DBY)
* Era de la Nova República (5 DBY - 25 DBY)
* Era de la Nova Ordre Jedi (25 DBY - 40 DBY)
* Era del Llegat (40 DBY -)

## Enllaços externs

* http://tv.ign.com/articles/770/770160p2.html
* http://www.theforce.net/swtv/story/2_Hour_Long_Live_Action_Movies_For_TV_105678.asp
* http://www.swradionet.com Arxivat 2014-12-18 a Wayback Machine.
* DarkHorse: Star Wars
* Universo Expandido Arxivat 2013-10-05 a Wayback Machine.
# Vassili Erlikh

Vassili Erlikh (en rus Василий Эрлих) fou un ciclista soviètic, que s'especialitzà en la pista. En el seu palmarès destaquen dues medalles de plata aconseguides als Campionats del món de Persecució per equips de 1978 i 1979.

## Enllaços externs

* Fitxa a sitiodeciclismo.net
* Fitxa a museociclismo.it